Beatissime Pater. Cum devotus orator vester Iohannes Petri, clericus Aboensis, cui nuper de prebenda canonicale ecclesie Aboensis, clericorum nuncupata, tunc certo modo vacante, ordinaria seu alia auctoritate provisum, possessione forsan subsecuta, et cui dudum etiam de archidiaconatu dicte ecclesie, certo modo vacante, auctoritate apostolica provisum seu provideri concessum extitit, et qui super ipso archidiaconatu caussam contra quemdam Iacobum Iohannis, assertum clericum adversarium in eodem intrusum, certo palatu apostolici causarum auditori, litteris apostolicis super concessione hujusmodi sibi facta non confectis, dummodo infra certum tunc expressum terminum proficerentur, committit, et citationem decem (?) nondum forsan executioni demandatam obtinet, certis de caussis dubitet, provisionem sibi de prebenda predicta factam viribus non subsistere et ab aliquibus etiam asseratur, neutri dictorum Iohannis oratoris et Iacobi adversarii in dicto archidiaconatu vel ad illud jus competere, supplicat humiliter sanctitati vestre dictus orator, quatenus liti[s] et cause hujusmodi statum verum et ultimum tam dicte prebende canonicalis quam archidiaconatus huiusmodi vaeationis modum, etiam si ex illo quevis generalis reservatio, etiam in corpore juris clausa, etiam ex vacatione apud sedem apostolicam resultet, pro expressis habentes sibique specialem gratiam facientes tam de prebenda canonicali, cujus trium, quam archidiaconatu predictis, que inibi dignitas non tamen post pontificalem major seu officium existit et cujus ac illi annexorum fructus etc. quatuor marcharum argenti puri secundum communem extimationem valorem annuum non exeedunt, [etiam si] quovis modo et ex cujuscumque persona seu per liberam cujusvis resignationem de illis seu eorum alio in Romana curia vel extra eam etiam coram notario publico et testibus sponte factam aut constitutionem Execrabilis vel assecutionem etc. vacent, etiam si devolutione affecti specialiter vel generaliter reservati litigiosi, cujus litis status etc. curati ex cura jurisdictionali et electivi existant, eidem Iohanni oratori in forma nove provisionis surrogationis, si neutri si nulli si alteri perinde et etiam valere ac alias ut utilius fuerit providere seu provideri mandare secum ut quecumque duo curata seu alias invicem incompatibilia secularia parrochiales ecclesie vel cum altero illorum seu sine illis unum cum cura vel sine cura cujusvis etiam regularis ordinis regulare beneficia ecclesiastica, etiam si secularia parrochiales ecclesie vel earum perpetue vicarie aut dignitates personatus administrationes vel officia etiam curata et electiva in cathedralibus etiam metropolitanis vel collegiatis et dignitates ipse in eisdem cathedralibus etiam metropolitanis post pontificales majores seu in collegiatis ecclesiis hujusmodi principales fuerint, nec non in singulis tribus cathedralibus etiam metropolitanis aut collegiatis etiam parrochialibus predictis aliisque ecclesiis quibuscumque etiam in singulis sub uno et eodem tecto unius et ejusdem ecclesie dumtaxat consistentia se invicem tamen et cum dictis incompatibilibus compatientia etiam in similibus qualificata et unum illorum cum cura aut canonicatus et prebenda dignitas personatus administratio vel officium similiter curatum et electivum et dignitas ipsa in cathedrali etiam metropolitana post pontificalem major seu in collegiata ecclesia hujusmodi principalis fuerit regulare vero prioratus prepositura dignitas personatus administratio vel officium etiam curatum et electivum aut talia mixtim fuerint, si sibi alias canonice conferantur aut ipse eligatur, presentetur vel alias assumatur ad illa et instituatur in eis recipere secularia videlicet victui regulare vero beneficia hujusmodi in commendam quoad vixerit retinere, ita quod liceat sibi de ipsius regularis beneficii fructibus etiam disponere alienatione etc. cum clausula permutandi et commende cedendi toties quoties etc. libere et licite valeat, dispensare dignemini de gratia speciali, generalis concilii et quibusvis aliis constitutionibus et ordinationibus apostolicis, statutis et consuetudinibus tam dicte Aboensis quam aliarum ecclesiarum, in quibus secularia etiam sub eodem tecto consistentia necnon monasterii seu regularis loci, in quo regulare beneficium hujusmodi fuerint seu a quo ipsum dependere contigerit, juramento etc. roboratis privilegiis quoque et indultis et litteris apostolicis etc. placeat hac vice derogare, ceterisque contrariis quibuscumque non obstantibus cum clausulis oportunis et consuetis. Concessum ut petitur in presentia domini pape. Io. Casertanus. Et cum absolutione a censuris ad effectum presentium; et quod obstantie oratoris ac verus et ultimus tam prebende canonicalis quam archidiacconatus predictorum vacationis modus, etiam si ex eo quevis generalis reservatio, etiam in corpore juris clausa, etiam vacatione apud sedem apostolicam resultet; nec non status litis habeantur pro expressis vel exprimi possiut; et cum clausula premissas et alias exprimendas generales reservationes importante, que undecumque resultent conditionaliter vel dispositiue exprimi seu pro expressis haberi possint; et in forma nove provisionis gratie surrogationis etiam quoad possessionem, si neutri si nulli si alteri si alicui etiam faciendo oratori forsan jus non competere et causam, quia etiam infectivam perinde etiam valere, ac alias ut utilius fuerit; et cum clausula gratificationis pro oratore, quatenus illi locus sit, ita ut sibi suffragetur et de duabus incompatibilibus secularibus ad vitam et de duabus parrochialibus, et de speciali similiter ad vitam ut supra, et de duobus sub eodem tecto ad vitam ut supra, et de uno cujusvis etc. regulari in commendam ad vitam ut supra, dummodo canonicatus et prebenda aut totidem dignitates non existant insimul sub eodem tecto; et cum clausula permutandi et commende cedendi toties quoties ut supra; et cum derogatione privilegiorum indultorum et statutorum etc. ut supra; et quod major et verior specificatio omnium singulorum premissorum et status litis nominum, cognominum judicum auditorum et collitigantium etc., ad quos actus sit processum qualitatis situatus denominationis invocationis et fructuum augendo vel minuendo usque ad quamcumque summam regula in contrarium edita, non obstante aliorumque necessariorum fieri possit in litteris, que simul vel separatim et ad partem non facta mentione in uno de aliis si videbitur expediri possit. Concessum. Io. Casertanus. Dat. Rome apud Sanctum Petrum quarto kalend. maii anno quarto.